Orbán: miért kell kétszer sorba állni a nyaklevesért?
Újabb kudarcot élhet át szeptemberben a kormány, amennyiben nem vonja vissza a februárban elfogadott egészségbiztosítási törvényt – mondta a Fidesz elnöke az ATV reggeli műsorában.
A vasárnapi népszavazás eredménye alapján egyértelmű, hogy az emberek az egészségbiztosítási törvényt is elutasítják. Ha pedig a kormány nem alkot új jogszabályt, akkor az Albert házaspár által kezdeményezett népszavazáson ősszel megbukik a több-biztosítós rendszer is – mondta Orbán Viktor.

„Miért kell kétszer sorba állni a nyaklevesért? Miért kell kétszer nekimenni fejjel a falnak? Üljünk le, gondoljuk át, vonjuk vissza” – fogalmazott. „Vonjuk be az egészségbiztosítás jövőjéről szóló tárgyalásokba a szakmát” – hangsúlyozta Orbán Viktor.
Belföld